Laura Võigemast

**Laura Võigemast** (2024. aastani **Laura Kalle**, sündinud 13. novembril 1989 Tartus) on eesti näitleja ja dramaturg.

## Haridus ja loometöö
Laura Kalle on õppinud Kadrioru Saksa Gümnaasiumis ja Tallinna Prantsuse Lütseumis, mille lõpetas 2008. aastal. 2012. aastal lõpetas ta Tartu Ülikooli filosoofiateaduskonna eesti ja soome-ugri keeleteaduse erialal *[[cum laude]]* ning 2016. aastal Eesti Muusika- ja Teatriakadeemia lavakunstikooli (27. lend) dramaturgina. 

Aastatel 2016–2020 oli ta Ugala teatri näitleja-dramaturg ja alates 2020. aastast Ugala näitleja. 

Alates 2023. aasta septembrist on ta Raadioteatri loominguline juht. 

Laura Võigemast on näidelnud tudengifilmides "Tosin küsimust Eesti kohta: Vältimatu" (2014) ja "Üürike ilu" (2016). Ta on 2024. aastal linastunud telesarja "Elu võimalikkusest maal" kaasstsenarist, olles ka kõrvalosatäitja (pruut).	
 
Ta on koos Liis Aedmaaga tõlkinud näidendeid: "Once" (John Carney), "Surmkindlad asjad siin elus" ("Things I know to Be True", Andrew Bovell), "Sume on öö" ("Tender is the Night", Francis Scott Key Fitzgerald), "Uhkus ja eelarvamus (justkui)" ("Pride and Prejudice (sort of)" Jane Austen) jt.

Ta on lavastanud Benjamin Britteni kammerooperi "Kruvipööre" (2016, Estonia kammersaal) ning kirjutanud ja kaaslavastanud koos Liis Aedmaaga näidendid "Kui me nüüd ei sure, ei sure me kunagi" (2019, Ugala) ja "Kui sa tuled, too mul lilli" (2021, Ugala). Ta on olnud üks lavastuste "Peer Gynt" (2020) ja "Kolm musketäri" (2022) dramatiseerijaid.

Laura Kalle ja Priit Võigemast on koos näitetrupiga 2023. aastal Tallinna Linnateatris lavastatud improvisatsioonilise lavateose "Suur veeuputus" kaasautorid.

## Teatrirolle
*2016–2017 "Uhkus ja eelarve", Anu; Intelligent Küllike; Irma; Endla Teater
*2016–2018 "Tasujad", Ekspert-2; Ehitaja; Tubli 
*2016 "Misantroop", Arsinoé, Célimène'i sõbratar; Eesti Draamateater
*2016 "Taevast sajab kõikseaeg kive", Leonore, Otto tütar; VAT Teater
*2017 "Lingua Franca", Esitaja, näitleja; Sõltumatu Tantsu Lava
*2017–2019 "Nähtamatu daam", Isabel 
*2017–2021 "Krdi loll lind", Maria
*2018–2019; 2021 "Sweeney Todd", kerjusnaine; Vanemuine
*2018–2019 "Tuul kuu pealt", Dorinda
*2018 "Hipide revolutsioon", osatäitja
*2019–2022 "Once", tüdruk
*2019–2021 "Etturid", Sõstramäe Helve; einelaualine
*2019–2022 "Saja-aastane, kes hüppas aknast välja ja kadus", Sakala reporter, Helju Kajamaa, Allani ema jt.
*2019–2021 "Kui me nüüd ei sure, ei sure me kunagi", Lydia Vohu, Terje Kukk, Mari Kiin
*2020–2021 "Memm", etendaja; Must Kast
*2020 "See on tõeline võlujõud", kontsert
*2020–2022 "Valged põdrad", Rosalinda
*2021 "Surnud mees", Carmen Holm 
*2022 "Amadeus", Katherina Cavalieri, Salieri õpilane
*2024 "Rohelised niidud", vabaõhuetendus

## Tunnustus
* 2019 Ugala kolleegipreemia – parim naisnäitleja
* 2021 Viljandi linna teatripreemia – lähisuhtevägivallast rääkiva dokumentaalsetel materjalidel põhineva lavastuse "Kui sa tuled, too mul lilli" loomise eest
* 2022 Eesti teatri aastaauhind – sõnalavastuse eriauhind koos Liis Aedmaa, Mari-Liis Lille ja Priit Põldmaga (lähisuhtevägivalla dokumentaalne, süvitsiminev ja puudutav käsitlus)

## Isiklikku
Ta on 2024. aastast abielus näitleja Priit Võigemastiga, paaril on 2022. aastal sündinud tütar ja 2025. aastal sündinud poeg

Tema vanaisa on Priit Aimla.

## Viited

## Välislingid
* B. Britteni "Kruvipööre". Lavastaja Laura Kalle. audioarhiiv, 18. aprill 2016
* Aigi Viira. Laura Kalle vanaisa Priit Aimlast: "Ta oli tohutu öösel-töötaja ja tema kabinetist kostis korralik trükimasinamuusika." ohtuleht.ee, 16. aprill 2021.
* Aigi Viira. Näitleja ja lavastaja Laura Kalle: „Kui pärast koroonapausi oskaksid inimesed üksteist rohkem hinnata ja omavahelist lõhet vähendada, oleks see suur asi.“ ohtuleht.ee, 4. juuni 2021
* Priit Võigemastiga abieluranda sõudnud Laura Kalle: see oli loomulik asjade käik. annestiil.delfi.ee, 26. juuni 2024.
* Aigi Viira. Laura Võigemast: kui kõik hästi läheb, olen suvel laval tagasi kahe lapse emana ohtuleht.ee, 30. jaanuar 2025